June Foulds

June Foulds (myöh. June Paul, 13. kesäkuuta 1934 Shepherd's Bush, Lontoo – 6. marraskuuta 2020) oli brittiläinen pikajuoksija. Foulds osallistui urallaan kaksiin olympialaisiin: Helsingissä 1952 ja Melbournessa 1956. Helsingissä Foulds osallistui 100 metrin juoksuun, jossa jäi toiselle kierrokselle. Hän osallistui myös 4 x 100 metrin viestiin, jossa saavutti olympiapronssia. Melbournessa Foulds osallistui kolmeen lajiin: 100 metrin juoksussa hän jäi välieriin, 200 metrin juoksussa hän sijoittui viidenneksi ja viestijoukkueessa hän saavutti olympiahopeaa.

Brysselin EM-kilpailuissa 1950 Foulds saavutti 100 metrin juoksussa pronssia 16 vuoden, kahden kuukauden ja 12 päivän ikäisenä. Kaksi päivää myöhemmin hän voitti kultaa 4 × 100 metrin viestijuoksussa.

Foulds oli kolmesti naimisissa. Hänen ensimmäinen puolisonsa oli olympiamiekkailija Raymond Paul ja toinen laulaja Ronnie Carroll. Fouldsin ja Paulin poika Steven Paul oli myös olympiatason miekkailija.

Lähteet 

Brittiläiset pikajuoksijat
Brittiläiset olympiamitalistit
Vuonna 1934 syntyneet
Vuonna 2020 kuolleet